CELEX: C2007/315/88
Language: bg
Date: 2007-12-22 00:00:00
Title: Дело F-103/07: Иск, предявен на 5 октомври 2007 г. — Duta/Съд

22.12.2007   
            
            
               BG
            
            
               Официален вестник на Европейския съюз
            
            
               C 315/45
            
         Иск, предявен на 5 октомври 2007 г. — Duta/Съд
   (Дело F-103/07)
   (2007/C 315/88)
   Език на производството: френски
   Страни
   
      Ищец: Radu Duta (Люксембург, Люксембург) (представител: F. Krieg, avocat)
   
      Ответник: Съд на Европейските общности
   Искания на ищеца
   
               —
            
            
               да се отменят оспорените решения,
            
         
               —
            
            
               да се изпрати делото на компетентния орган,
            
         
               —
            
            
               да се осъди ответника да заплати разноските.
            
         Правни основания и основни доводи
   С иска си ищецът оспорва отхвърлянето на кандидатурата му за длъжността „съдебен помощник“ на съдия от Първоинстанционния съд на Европейските общности. Кандидатурата на ищеца била отхвърлена с циркулярно писмо от 24 януари 2007 г., като преди това посоченият съдия проявил силен интерес към същата кандидатура.
   На първо място ищецът се позовава на недействителността на решението за отхвърляне на жалбата му. Последната била разгледана от „Комисията към Първоинстанционния съд, компетентна да се произнася по жалбите“, чиито състав не отговарял на изискванията за справедлив процес, предвидени в член 6, параграф 1 от Европейската конвенция за защита на правата на човека и основните свободи. Всъщност заседаващите в този състав членове на Първоинстанционния съд не можели да се произнесат напълно безпристрастно по случаи, отнасящи се до един от колегите им.
   На второ място ищецът твърди, че бил жертва на дискриминация. Посоченият съдия не упражнил по разумен начин правото си на преценка.
   Накрая ищецът счита, че във всички случаи оспорените решения нарушавали общите принципи на прозрачност, добросъвестност и защита на оправданите правни очаквания.